L 165/62
1.7.5.
LV
Eiropas Savienības Oficiālais Vēstnesis
29.6.2023.
Pārdošanas brošūras Pārdošanas brošūras, kurās aprakstītas mašīnas vai saistītie izstrādājumi, nedrīkst būt pretrunā lietošanas instrukcijām attiecībā uz veselības aizsardzības un drošības aspektiem.
Pārdošanas brošūrās, kurās aprakstīti mašīnu vai saistīto izstrādājumu veiktspējas raksturlielumi, jābūt tai pašai informācijai par emisijām, kāda minēta lietošanas instrukcijās.
2.
PAPILDU BŪTISKĀS VESELĪBAS UN DROŠĪBAS PRASĪBAS NOTEIKTU KATEGORIJU MAŠĪNĀM UN SAISTĪTIEM IZSTRĀDĀJUMIEM
Mašīnām un saistītiem izstrādājumiem, kas paredzēti darbībām ar pārtikas produktiem, mašīnām un saistītiem izstrādājumiem, kas paredzēti darbībām ar kosmētikas vai farmaceitiskajiem produktiem, pārnēsājamām rokas vai ar roku vadāmām mašīnām un saistītiem izstrādājumiem, pārnēsājamām stiprināšanas un citām triecien­ spēka mašīnām un saistītiem izstrādājumiem, mašīnām un saistītiem izstrādājumiem koka un materiālu ar tam līdzīgiem fizikāliem raksturlielumiem apstrādei un augu aizsardzības līdzekļu izmantošanas mašīnām un saistītiem izstrādājumiem jāatbilst visām būtiskajām veselības un drošības prasībām, kuras izklāstītas šajā nodaļā (skatīt daļas “Vispārīgie principi” 4. punktu).
2.1.
Mašīnas un saistītie izstrādājumi, kas paredzēti darbībām ar pārtikas, kosmētikas vai farmaceitiskajiem produktiem
2.1.1.
Vispārīgi Mašīnas vai saistītie izstrādājumi, kas paredzēti lietojumam saskarē ar pārtikas, kosmētikas vai farmaceitiska­ jiem produktiem, jākonstruē un jāizgatavo tā, lai novērstu jebkādu infekcijas, saslimšanas vai saindēšanas risku.
Jāievēro šādas prasības: a) materiāliem, kas saskaras vai kam paredzēts nonākt saskarē ar pārtikas produktiem vai dzeramo ūdeni, vai kosmētikas vai farmaceitiskajiem produktiem, jāatbilst attiecīgajos Savienības tiesību aktos izklāstītajiem nosacījumiem; mašīna vai saistītais izstrādājums jākonstruē un jāizgatavo tā, lai šos materiālus varētu notīrīt pirms katras lietošanas, un, ja tas nav iespējams, jālieto vienreizlietojamas daļas; b) visām virsmām, kuras nonāk saskarē ar pārtikas produktiem vai dzeramo ūdeni, vai kosmētikas vai farmaceitiskiem produktiem, izņemot vienreizlietojamas daļas, ir: i) jābūt gludām un bez šķautnēm un spraugām, kur var krāties organiskas vielas.
Tas pats attiecas uz to savienojumiem; ii) jābūt projektētām un izgatavotām tā, lai līdz minimumam samazinātu mezglu izvirzījumus, malas un padziļinājumus; iii) jābūt viegli tīrāmām un dezinficējamām, ja iespējams, pēc viegli demontējamu daļu noņemšanas; iekšējo virsmu liekumu rādiusiem ir jābūt pietiekami lieliem, lai būtu iespējama rūpīga tīrīšana; c) jābūt iespējamam mašīnu vai saistīto izstrādājumu pilnībā atbrīvot no visiem pārtikas, kosmētikas vai farmaceitisko produktu izcelsmes šķidrumiem, gāzēm un aerosolu satura, kā arī no tīrīšanas, dezinficē­ šanas un skalošanas šķidrumiem (ja iespējams, “tīrīšanas” stāvoklī); d) mašīnas vai saistītie izstrādājumi ir jākonstruē un jāizgatavo tā, lai novērstu jebkādu vielu vai dzīvu būtņu, īpaši kukaiņu, iekļūšanu vai jebkādu organisku vielu uzkrāšanos zonās, kuras nevar iztīrīt; e) mašīnas vai saistītie izstrādājumi ir jākonstruē un jāizgatavo tā, lai saskarē ar pārtikas vai dzeramā ūdens, kosmētikas vai farmaceitiskiem produktiem nevarētu nonākt nekādas veselībai bīstamas palīgvielas, tostarp lietotās smērvielas; vajadzības gadījumā mašīnas vai saistītie izstrādājumi ir jākonstruē un jāizgatavo tā, lai būtu iespējams pārbaudīt to pastāvīgu atbilstību šai prasībai.